section_heading: Dinamo u gostima
paragraph_text: Godine 1971. zagrebački Dinamo kao prva hrvatska momčad odlazi u goste kanadskim Hrvatima i u Torontu nastupa u prijateljskoj utakmici protiv Croatie Toronto (rezultat je bio 1:0 za Zagrepčane). To je bio prvi susret klubova iseljene i domovinske Hrvatske. Međutim, po povratku u domovinu, Zagrepčani su imali velikih političkih neprilika.